Diari Oficial de la Generalitat Valenciana


Sumari del DOGV 9432, del 21-09-2022 (2022/8263)

RESOLUCIÓ de 31 de març de 2022, del director general de Qualitat i Educació Ambiental, per la qual es formula informe d'impacte ambiental del projecte modificació substancial de l'autorització ambiental integrada, d'una indústria de fabricació de productes ceràmics, en PI SUPOI 8, carrer dels Ibers, 31, Almassora (Castelló). Expedient (1414310) 031/2020/AIA.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9432

Data del DOGV
:   21-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8263


Data del document
:   31-03-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Almassora
    * impacte ambiental

RESOLUCIÓ de 31 de març de 2022, del director general de Qualitat i Educació Ambiental, per la qual es formula informe d'impacte ambiental del projecte modificació substancial de l'autorització ambiental integrada, d'una indústria de fabricació de productes ceràmics, en PI SUPOI 8, carrer dels Ibers, 31, Almassora (Castelló). Expedient (1414310) 031/2020/AIA. [2022/8263]  
  
«Informe d'impacte ambiental  
Expedient: (1414310) 031/2020/AIA.  
Títol: Modificació de AAI d'una indústria de fabricació de productes ceràmics.  
Titular: The Size Surfaces, SL.  
Òrgan substantiu: DG de Qualitat i Educació Ambiental (024/19 IPPC).  
Localització: PI SUPOI 8. Carrer dels Íbers, 31, TM Almassora (Castelló).  
NIMA: 0868045857.  
  
Antecedents i tramitació administrativa  
La mercantil The Size Surfaces, SL, explota una instal·lació de fabricació de productes ceràmics en el terme municipal d'Almassora (Castelló). Consten antecedents al projecte en l'expedient 1/2921-MHM per al qual, es va emetre la corresponent DIA (declaració d'impacte ambiental) en data 22 de setembre de 2016, per a una capacitat productiva de 230 t/dia. La Direcció General de Canvi Climàtic i Qualitat Ambiental va atorgar autorització ambiental integrada per a l'activitat per la Resolució de 8 de gener de 2018 (número de registre 709/AAI/CV).  
Actualment promou la modificació substancial de l'autorització ambiental integrada. Amb data 15 de gener de 2020 el Servei de Prevenció i Control Integrat de la Contaminació (òrgan substantiu) va sol·licitar informe de suficiència documental a aquest òrgan ambiental. La sol·licitud s'acompanyava de la documentació següent:  
- Projecte de modificació substancial de AAI i annexos.  
- Estudi d'impacte ambiental (ESIA).  
- Certificats de compatibilitat urbanística.  
- Informe desfavorable de la Confederació Hidrogràfica del Xúquer de data 25 d'octubre de 2019.  
El 26 d'abril de 2021 l'òrgan substantiu remet documentació en referència a la verificació documental.  
El 12 de juliol de 2021 l'òrgan substantiu remet documentació complementària entre la qual s'inclou el contracte de subministrament d'aigua de Facsa, i el resultat del tràmit d'informació pública i sol·licita que es formule declaració d'impacte ambiental del projecte.  
El 16 d'agost de 2021 l'òrgan substantiu remet informe del Servei Territorial d'Indústria, Energia i Mines de Castelló de data 19 de juliol de 2021 que indica que la mercantil The Size Surfaces no es troba afectada pel Reial decret 840/2015. Així mateix, remet informe favorable de l'Ajuntament d'Almassora de data 4 d'agost de 2021.  
  
El 22 de setembre de 2021 l'òrgan substantiu remet informe favorable d'EPSAR de data 8 de setembre de 2021. En aquest s'indica que la mercantil aboca les seues aigües residuals sanitàries a la xarxa de clavegueram municipal i que el procés d'abocament d'aigües residuals industrials no patirà modificacions, es tracta d'un procés de circuit tancat que suposarà un abocament zero.  
El 8 d'octubre de 2021, l'òrgan substantiu remet còpia de l'anunci del tràmit d'informació pública i diligència en la qual es posa de manifest que no es van presentar al·legacions. Així mateix, remet la informació relativa al càlcul de les necessitats hídriques realitzat pel promotor.  
  
El 29 de novembre de 2021 l'òrgan substantiu remet informe favorable condicionat de la Confederació Hidrogràfica del Xúquer de data 8 de novembre de 2021. En aquest s'indica que la instal·lació no requereix autorització per justificar una gestió de les aigües residuals que no genera abocament a domini públic hidràulic, i les condicions a les quals ha d'ajustar-se l'actuació.  
Considerant que la instal·lació se situa en zona industrial, que l'òrgan substantiu ha sotmés l'expedient a informació pública i aporta resultat del tràmit i informe municipal, i en nom de la simplificació i reducció de càrregues administratives, s'incorpora la citada documentació a aquest expedient als efectes previstos en l'article 46 de la Llei 21/2013. La informació continguda en l'expedient aporta elements de judici suficients per a continuar amb el procediment d'avaluació d'impacte ambiental simplificada.  
  
Criteris ambientals  
Per a l'emissió d'aquest informe d'impacte ambiental, de conformitat amb l'article 47 de la Llei 21/2013, s'han tingut en compte els criteris de l'annex III d'aquesta.  
Característiques del projecte  
El projecte presentat, té com a objecte ampliar la capacitat de producció de productes ceràmics fins a 278 t/dia, mitjançant una nova línia de producció (línia núm. 4), la qual cosa suposa un augment de 48 t/dia. Per a això augmentarà la superfície construïda (nau X, nau XI, ampliació edifici control d'accessos, nou edifici laboratori, nova edificació de vestuaris i ampliació nau rectificadora existent) i farà canvi de maquinària (línia de premsatge, línia d'assecador, línia de forn, 2 línies d'encolat amb els seus 2 filtres, 2 línies de poliment amb els seus filtres, disc pont, màquina Breton COMBI, multidisc SIMEC, línia de tall humit, 3 línies de classificació i línia de poleix cantells). Així mateix, el promotor pretén instal·lar una planta d'atomitzat que s'estima que produirà 606 t/dia d'argila atomitzada en una nova parcel·la de 34.995 m². Per a això es construiran noves naus (nau graner, nau d'atomitzat, nau molta, nau sitges, nau de càrrega de camions i edifici per a laboratori i vestuaris) i s'incorporarà nova maquinària (línia de transport de matèria primera, línia de transport d'argila, 2 molins, 2 sitges, 2 atomitzador SACMI ATM90, 6 filtres d'aspiració, agitadors i depuradora). Aquesta planta li permetrà produir les seues mateixes pastes atomitzades que seran utilitzades en el procés d'enfornat, així com reutilitzar els llots generats en els processos de producció de la mateixa indústria ceràmica.  
  
El procés de producció d'argila atomitzada es desenvolupa en les següents fases: recepció de matèries primeres en els graners i sitges; molta i garbellat d'àrids; dilució i mescla de les composicions per a obtindre la barbotina; atomització d'argila; emmagatzematge de la pols atomitzada en sitges; expedició de camions. El procés d'atomitzat consisteix a assecar la barbotina polvoritzada, mitjançant aire calent a contra corrent, i obtindre xicotets grans d'argila amb un baix grau d'humitat. La barbotina que s'introdueix en els atomitzadors està constituïda per argila diluïda en aigua i llots i residus secs del procés de fabricació de productes ceràmics.  
  
Ubicació del projecte  
La indústria se situa en un polígon industrial, que es troba urbanitzat, i compta amb els serveis bàsics necessaris. Els nuclis urbans es troben a diversos quilòmetres de distància. Existeixen edificacions residencials disperses que no s'estima que puguen resultar directament afectades per l'actuació. Aquest àmbit se situa en la zona de qualitat de l'aire; Zona ES1003: Millars - Penyagolosa (àrea costanera). El paisatge protegit de la desembocadura del Millars és l'espai natural més pròxim, se situa a 150 m de la instal·lació.  
  
Característiques del potencial impacte  
El sector ceràmic té àmplia implantació a la província de Castelló, i un grau de coneixement i desenvolupament tecnològic tal, que les millors tècniques disponibles són àmpliament conegudes i aplicades.  
  
El consum d'aigua es realitza directament de la xarxa de proveïment del polígon industrial. Amb l'ampliació de la instal·lació i la posada en marxa de l'atomitzadora, s'incrementarà el consum anual dels 3.780 m³ actuals, a 30.000 m³. Segons el contracte de la companyia subministradora FACSA, en condicions de normalitat es pot proveir. Per a minimitzar el consum d'aigua es disposarà d'una depuradora per a les aigües residuals industrials procedents dels processos d'atomitzat, molta i neteja, per a posteriorment ser enviades a la bassa pulmó i ser recirculades al procés productiu.  
Les aigües residuals sanitàries de les instal·lacions ampliades igual que les existents, s'abocaran a la xarxa de clavegueram municipal. La nova instal·lació incorporarà 3 punts nous d'abocament: un en el nou edifici de vestuaris (punt R4), un altre en els lavabos de nou edifici laboratori (punt R2) i en el nou laboratori i vestuaris en la planta d'atomitzat (punt R5).  
La gestió d'aigües residuals industrials es realitza en circuit tancat que suposarà abocament zero. Per a això es canalitzaran les aigües residuals industrials, fins a la depuradora de la instal·lació, on se separaran els residus de les aigües. Tant els residus, com les aigües es reutilitzaran de nou en el procés productiu.  
Les aigües pluvials recollides en les cobertes de les noves edificacions seran evacuades per canaló fins al col·lector d'evacuació de pluvials existent en el polígon industrial. Evitant d'aquesta manera que haja abocat a llit que poguera afectar l'espai natural desembocadura del Millars.  
El consum energètic de l'activitat es veurà incrementat de manera considerable. El consum de gas natural anual augmentarà dels actuals 915GWh a aproximadament 2771GWh. Així mateix, el consum d'energia elèctrica s'incrementarà dels 30GWh anuals actuals als 76GWh previstos. Per a augmentar l'eficiència energètica d'assecadors, forns i atomitzadors, s'instal·laran sistemes de segellament i aïllament tèrmic. A més, es farà ús de cremadors d'alta velocitat per a millorar l'eficiència de la combustió i millorar la transmissió de calor. L'excés de calor dels forns en forma d'aire calent serà utilitzat en els assecadors. Es farà ús de matèries primeres amb reducció en el contingut d'aigua per a estalviar energia d'assecatge.  
La instal·lació de la planta atomitzadora, constitueix un focus d'emissions a l'atmosfera, per a minimitzar aquestes emissions s'instal·laran filtres de mànegues. Així mateix, l'ampliació de l'activitat augmentarà els focus d'emissió de partícules difuses que estan associades a les etapes d'emmagatzematge i manipulació de matèries primeres, de la planta d'atomitzat. Per a minimitzar les emissions, la zona d'emmagatzematge i sitges, se situaran dins de naus totalment tancades i dotades d'un sistema de filtració d'aire aspirat. Les cintes transportadores que treballen amb matèries primeres pulverulentes aniran totalment cobertes tant a l'interior com exterior de les naus, a més es dotaran de sistemes de filtració d'aire aspirat en punts crítics. En les operacions de càrrega de matèria primera s'utilitzaran sitges amb capacitat adequada dotats de sistemes de filtració de l'aire aspirat en les operacions d'ompliment. Es realitzarà manteniment periòdic de les instal·lacions per a reduir les fuites i vessaments. Així mateix, tots els vials estaran pavimentats i s'emprarà un sistema de rentada de rodes per a reduir les emissions difuses. En el mateix ordre se seguirà un procediment de neteja sistemàtica de vials per mitjà de escombradores/aspiradores. Per a evitar l'emissió de partícules sòlides a l'aire exterior, s'instal·larà un sistema d'aspiració i filtratge en cadascun dels punts de descàrrega de material pulverulent consistent en filtres de mànegues. Per a assegurar el correcte funcionament dels filtres, es faran tasques de control i manteniment (proposat per fabricant) de manera sistemàtica i es realitzaran inspeccions reglamentàries per entitats de control mediambiental acreditades. Els mesuraments es registraran en un llibre de control d'emissions a l'atmosfera.  
  
S'aplicaran les millors tècniques disponibles (MTD) amb l'objectiu de minimitzar els residus, mitjançant reciclatge, reutilització, recuperació o qualsevol altra destinada a obtindre matèries primeres secundàries. Per a reduir el residu associat al procés de cocció, es realitza control electrònic del procés i millora en la distribució de la càrrega en el forn. En el cas de la planta d'atomitzat, es disposa d'una sitja de rebuig en la qual es recull el producte resultant de les labors de tamisat de les argiles, per a ser utilitzades en el procés d'atomitzat.  
L'emmagatzematge temporal de residus s'ha projectat en diverses zones on s'emmagatzemaran per separat els diferents tipus de residus. Les zones de magatzematge de residus perillosos se situen en l'exterior i estan cobertes per teulada, tenen sòl impermeable i disposaran d'una cubeta de retenció. Els recipients estaran etiquetats segons legislació vigent. Els envasos i els seus tancaments han d'estar preparats per a evitar fugides i resistir la manipulació necessària. Els residus seran retirats per gestors autoritzats.  
La planta d'atomitzat disposa de diferents depòsits o basses d'emmagatzematge d'aigües residuals (bassa de neteja enterrada, bassa d'homogeneïtzació enterrada, i tanc per a emmagatzematge d'aigua residual industrial abans de ser filtrada, sitja de llots, depòsit pulmó d'aigua tractada, depòsit aigua a fàbrica i 2 basses enterrades d'aigua per a atomitzadors). En l'EIA s'inclouen certificats d'estanquitat de les noves basses i canalons. S'instal·laran vàlvules automàtiques en les basses i depòsits que previnguen les possibles fuites d'aigua, reduint el consum d'aigua en cas de fugida. El pla de manteniment inclou les noves basses i conduccions d'acumulació d'aigües residuals de l'atomitzadora, de manera que queda assegurada la seua impermeabilitat i estanquitat al llarg del temps. Només es podria produir contaminació subterrània en cas de trencament de les conduccions. Es realitzarà un pla de manteniment diari per a controlar els possibles trencaments i pèrdues de les diferents xarxes.  
Els nous filtres d'emissions a l'atmosfera, que seran muntats en l'exterior de les edificacions, són identificats com a focus de soroll. La resta de maquinària instal·lada que poguera generar emissions sonores estaran situades a l'interior de les noves naus. En el cas que les auditories o estudis acústics indicaren nivells sonors superiors als permesos, es prendran mesures per a reduir les emissions com són la insonorització dels equips filtrants i aïllament mitjançant apantallament dels focus considerats. Així mateix, es preveu realitzar una nova auditoria acústica cada cinc anys o quan es realitze una modificació en l'activitat que puga implicar un canvi en els resultats de l'auditoria en vigor.  
  
Com a programa de vigilància ambiental, es proposa la verificació periòdica dels impactes previstos, de la validesa de les mesures protectores i correctores previstes i les mesures de revisió i manteniment de les instal·lacions citades en paràgrafs anteriors, d'acord amb la periodicitat reglamentària.  
  
Conclusió  
El projecte, en els termes previstos, no tindrà efectes adversos significatius sobre el medi ambient i no requereix avaluació d'impacte ambiental ordinària.  
  
Consideracions jurídiques  
El projecte constitueix un supòsit d'avaluació d'impacte ambiental simplificada, d'acord amb l'article 7.2 c. de la Llei 21/2013, de 9 de desembre.  
L'expedient ha seguit el tràmit d'avaluació d'impacte ambiental simplificat, previst en la secció 2a, capítol 2 del títol II de la Llei 21/2013.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
Per tot el que s'hi ha exposat, a proposta del Servei d'Avaluació d'Impacte Ambiental i amb el vistiplau del subdirector general del Canvi Climàtic i Qualitat Ambiental, fent ús de les atribucions que tinc, resolc:  
  
Primer  
Estimar que el projecte modificació substancial de l'autorització ambiental integrada 709/AAI/CV, sense perjudici de la prèvia obtenció de les autoritzacions sectorials que li siguen aplicable, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a les previsions del projecte, del document ambiental als termes d'aquest informe, en particular:  
. La nova planta atomitzadora incorporarà llots provinents, únicament, dels sistemes de decantació de la pròpia instal·lació. L'admissió de llots d'altres instal·lacions, en la mesura en què constituïsca una operació de gestió de residus, suposaria un supòsit d'avaluació d'impacte ambiental que no ha sigut analitzat en aquest tràmit simplificat.  
  
. Les actuacions contemplades en el programa de vigilància ambiental i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia.  
  
Segon  
De conformitat amb el que es preveu en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de la seua publicació en la seu electrònica de l'òrgan ambiental.  
B. L'informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'autorització del projecte en el termini màxim de quatre anys des de la seua publicació, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs sense perjudici dels que, si escau, procedisquen en via administrativa o judicial davant l'acte, en el seu cas, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2013, de 9 de desembre.  
  
València, 31 de març de 2022.- El director general de Qualitat i Educació Ambiental: Joan Piquer Huerga.»